La Elekta Komisiono de TEJO alvokas denove por kandidatoj al la sekva estraro, aparte al kandidatoj, kiuj identigas sin ne-vire.
#000001
Male, la jamaj kandidatoj reprezentas bone la geografian diversecon de la junaj esperantistoj, kun almenaŭ unu kandidato de Afriko, Azio, Eŭropo, kaj Sud-Ameriko. Same ekzistas almenaŭ unu kandidato al ĉiu ofico kaj bona miksaĵo de jamaj kaj novaj estraranoj.
#000003
Ĉi-jare, la elekto-procedo estas iomete malprokrastita pro la kiamo de la elektoj. Ordinare, novaj estraranoj estas elektitaj okaze de la ĉefa kunveno de la Komitato dum la Internacia Junulara Kongreso, kiu okazos ĉi-jare en Nederlando de la 20-a ĝis la 27-a de Aŭgusto. Pro la eksterordinara malfrueco de la IJK en la jaro 2022, la elektado de la sekva estraro okazos interrete la 23-an de Julio 2022, aparte por ebligi glatan transdonon de unu estraro al la sekva.
#000004
Por kandidatiĝi, sendu mesaĝon al ĝis la 12-a de Junio 2022 kun viaj vivresumo, motiva letero kaj eksplicita indiko pri la fakoj kaj la oficoj, kiujn vi estos preta transpreni en la Estraro, se elektita. Pli da detaloj daŭre validaj pri ĉi tiu elekto troviĝas en la unua malferma alvoko.
#000005